laion/Wikipedia-Exotic huggingface dataset:
ז'נבייב בוז'ולד

ז'נבייב בוז'ולד (באנגלית: Geneviève Bujold; נולדה ב-1 ביולי 1942) היא שחקנית קולנוע קנדית זוכת פרס גלובוס הזהב לשחקנית הטובה ביותר ומועמדת פרס אוסקר לשחקנית הטובה ביותר לשנת 1969 על תפקידה בסרט "אן של אלף הימים". בוז'ולד נולדה במונטריאול ללורטה ולג'וזף בוז'ולד. מוצאה של בוז'ולד הוא צרפתי קנדי ואירי. התחנכה במוסדות לימוד דתיים לפני שלמדה תיאטרון בקונסרבטוריון לאומנות ודרמה שבעיר הולדתה. התגלתה לראשונה דווקא בצרפת בסרטו של אלן רנה "המלחמה נגמרה" בו שיחקה לצידו של איב מונטאן. בעת ששהתה בצרפת הצטלמה בוז'ולד גם לסרטו של פיליפ דה ברוקה "מלך ליום אחד". בקנדה התפרסמה בוז'ולד בדרמות "מעשה הלב" ו"איזבל" בתפקידים עליהם זכתה בפרסי הקולנוע הקנדי. בוז'ולד התפרסמה בקנה מידה עולמי בשנת 1969 עם יציאת הדרמה ההיסטורית "אן של אלף הימים" בה שיחקה בתפקיד אן בולין אשתו של המלך הנרי השמיני (ריצ'רד ברטון). על הופעתה בסרט זכתה בוז'ולד בפרס גלובוס הזהב לשחקנית הטובה ביותר והייתה מועמד לפרס אוסקר לשחקנית הטובה ביותר אותו הפסידה למגי סמית'. הופיעה ב-1970 בעיבודו הקולנועי של הבמאי היווני המוערך מייקל קאקויאניס לטרגדיה היוונית "נשות טרויה" בתור הנביאה המיתולוגית קסנדרה לצידן של קתרין הפבורן וונסה רדגרייב. ב-1974 שיחקה בסרט האסונות "רעידת אדמה" בתפקיד השחקנית דניס מארשל. ב-1976 הופיעה בוז'ולד במותחן המסתורין של בריאן דה פלמה "הזדמנות שנייה" בתפקיד אליזבת אשתו החטופה של סוחר המקרקעין מייקל קורטלנד (קליף רוברטסון). ב-1979 שיחקה בתפקיד הראשי במותחן של מייקל קרייטון "עילפון חושים" בתור המנתחת ד"ר סוזן ווילר. ב-1984 שיחקה בוז'ולד לצידו של קלינט איסטווד במותחן הפשע "על חבל מתוח". ב-1988 זכתה בוז'ולד לשבחים על הופעותייה בסרטים "תאומי המריבה" של דייוויד קרוננברג בתפקיד השחקנית קלייר ניבאו ו"מודרניים" של אלן רודולף. בשנים האחרונות השתתפה בתפקידי משנה בקומדיה "בית ללא חוקים" ובסרטים הקנדים המצליחים "בעיני המתבוננים" ו"לילה אחרון". בשנת 1995, הייתה מועמדת לשחק בתפקיד קפטן ניקול ג'יינוויי בסדרת המדע הבדיוני, מסע בין כוכבים: וויאג'ר, אך בשל לוח הזמנים התובעני ויתרה עליו, וקייט מאלגרו נכנסה לנעלי תפקיד זה. לבוז'ולד בן אחד, השחקן והמפיק מאט אלמונד מנישואיה לבמאי פול אלמונד איתו עבדה רבות במהלך הקריירה. המלחמה נגמרה (1966) מלך ליום אחד (1966) איזבל (1968) אן של אלף הימים (1968) מעשה הלב (1970) נשות טרויה (1971) קאמורסקה (1973) רעידת אדמה (1974) סייפים (1976) הזדמנות שנייה (1976) גבר נוסף, צ'אנס נוסף (1977) עילפון חושים (1978) רצח לפי פקודה (1979) הטיסה האחרונה של נח ארק (1980) משימה אחרונה (1980) הקדושה והחטא (1982) על חבל מתוח (1984) בחר בי (1984) בעקבות הכרך (1985) מודרניים (1988) תאומי המריבה (1988) חתונת הנייר (1989) איזה לילה (1992) מארב של רוחות (1993) חברי מקס (1994) הרפתקאותיו של פינוקיו (1996) בית ללא חוקים (1997) בעיניי המתבונן (1999) אתמול בלילה (1998) אחוזת ג'ריקו (2003) Finding Home‏ (2003) Disappearances‏ (2006) הטרוצקי (2009) מדיה וקבצים בנושא ז'נבייב בוז'ולד בוויקישיתוף ז'נבייב בוז'ולד, במסד הנתונים הקולנועיים IMDb (באנגלית) ז'נבייב בוז'ולד, באתר AllMovie (באנגלית) ז'נבייב בוז'ולד, באתר Rotten Tomatoes (באנגלית) ז'נבייב בוז'ולד, במסד הנתונים הקולנועיים KinoPoisk (ברוסית)
1878 במדע

ערך מורחב – 1878 קרל הומן החל בחפירות בפרגמון, גילוי מזבח פרגמון. גילוי 31 שלדים של איגואנודונים במכרה בבלגיה. 22 ביוני – אדולף אריק נורדנשלד יצא בראש משלחת לחקר המעבר הצפון-מזרחי. צ'ארלס לפוורת' פרסם את מחקרו בהקשר לגרפוליטיים וחשיבותם להבנת סדר הזמנים בגאולוגיה. 19 בפברואר – המצאת פטיפון על ידי תומאס אלווה אדיסון. 18 בדצמבר – ג'וזף סוון קיבל באנגליה פטנט על נורה חשמלית 31 בדצמבר – קרל בנץ ייצר מנוע עם 2 פעימות. המצאת שפופרת קרוקס על ידי ויליאם קרוקס המצאת גלגל פלטון על ידי לסטר פלטון. 11 בפברואר – תחילת פרסום תחזיות מזג האוויר בבריטניה. אדם פוליצר פרסם Lehrbuch der Ohrenheilkunde בה ייסד את אותולוגיה. 1 בינואר – אגנר ארלנג, מתמטיקאי דני (נפטר ב-1929) 25 בינואר – ארנסט אלקסנדרסון, ממציא אמריקאי (נפטר ב-1975) 5 בפברואר – אנדרה סיטרואן, ממציא צרפתי (נפטר ב-1935) 8 בפברואר – מרטין בובר, פילוסוף אוסטרי-ישראלי (נפטר ב-1965) 28 בפברואר – פייר פאטו, מתמטיקאי צרפתי (נפטר ב-1929) 4 במרץ – פטר אוספנסקי, פילוסוף רוסי (נפטר ב-1947) 28 באוגוסט – ג'ורג' הויט ויפל, רופא אמריקאי, חתן פרס נובל (נפטר ב-1976) 25 בדצמבר – לואי שברולה, ממציא אמריקאי (נפטר ב-1941) 18 בינואר – ויליאם סטוקס, רופא אירי (נולד ב-1804) 18 בינואר – אנטואן בקרל, פיזיקאי צרפתי (נולד ב-1788) 19 בינואר – אנרי ויקטור רניו, כימאי צרפתי (נולד ב-1810) 8 בפברואר – אליאס פריס, בוטנאי שוודי (נולד ב-1794) 10 בפברואר – קלוד ברנאר, פיזיולוג צרפתי (נולד ב-1813) 26 בפברואר – אנג'לו סצ'י, אסטרונום איטלקי (נולד ב-1818) 20 במרץ – יוליוס פון מאייר, פיזיקאי גרמני (נולד ב-1814) 13 במאי – ג'וזף הנרי, פיזיקאי אמריקאי (נולד ב-1797) 6 ביוני – רוברט סטירלינג, ממציא סקוטי (נולד ב-1790) 23 ביולי – קרל רוקיטנסקי, רופא אוסטרי (נולד ב-1804) מדיה וקבצים בנושא 1878 במדע בוויקישיתוף ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
מורן בוזובסקי

מורן בוזובסקי (נולדה ב-23 במרץ 1992) היא מאמנת התעמלות אמנותית ישראלית, לשעבר קפטנית נבחרת ישראל בהתעמלות אמנותית. כיום מכהנת כמנכל״ית ענף ההתעמלות האומנותית במכבי תל אביב. כמו כן היא חברת הוועדה המקצועית באיגוד ההתעמלות בישראל, ומקימת רשת בתי ספר ללימוד התעמלות אומנותית. בוזובסקי החלה להתעמל בשנת 1996 והשתייכה לאגודה מכבי מקפ"ת פתח תקווה. אל ענף ההתעמלות האמנותית הגיעה במקרה, כאשר הייתה בת ארבע, ואמה חיפשה עבורה ועבור אחותה התאומה, שרון, תחביב לשעות הפנאי, ולכן שלחה אותן לאימון התנסות בהתעמלות קרקע. באחד הימים לקחה אותם האם למתחם האימון במועד שגוי, בעת שהתקיים בו שיעור בהתעמלות אמנותית, המאמנת ילנה זליקמן עודדה את האמה להכניס את הילדות לניסיון, שרון פרשה לאחר זמן קצר, ומורן נשארה באימונים. בוזובסקי הייתה אלופת ישראל לשנת 2007 בדרגת נערות. בשנת 2006 הגיעה למקום החמישי עם תרגיל האלות באליפות אירופה לדרגת נערות, ושנה לאחר מכן עמדה בראש קבוצת הנערות באליפות אירופה בה סיימו במקום החמישי. בהמשך, עברה להתחרות בבוגרות. באליפות העולם שנערכה במוסקבה בספטמבר 2010 זכתה יחד עם חברותיה לנבחרת ישראל בהתעמלות אמנותית בהישג שיא בקרב רב כאשר דורגה במקום רביעי. באליפות העולם שנערכה במונפלייה בצרפת בספטמבר 2011 זכתה הנבחרת בהישג השיא שלה כאשר זכתה במדליית ארד בגמר התרגיל המשולב של 3 סרטים ו-2 חישוקים בתוצאה של 26.675 נק'. לעומת זאת אכזבה הנבחרת בתחרות הקרב-רב כאשר ביצעה מספר טעויות בתרגיל הכדורים, בו דורגה במקום 14 בלבד, ונדחקה למקום העשירי בסיכום שני התרגילים. ובכך החמיצה את השלב הראשון בהשגת הקריטריון הנדרש להשתתפות באולימפיאדת לונדון (2012), אולם בתחרות קדם-אולימפית שהתקיימה ב-17 בינואר 2012 זכתה עם הנבחרת במקום השלישי בתחרות, ובמדליית כסף בגמר הקרב רב והעפילה לאולימפיאדה. באולימפיאדה העפילה הנבחרת לגמר וסיימה במקום השמיני. כשנה לאחר האולימפיאדה פנה מנכ״ל מכבי תל אביב והציע לבוזובסקי לנהל את המחלקה להתעמלות אומנותית. בוזובסקי נענתה בחיוב. כמו כן הקימה רשת בתי ספר להתעמלות אומנותית בשם B-MOR אותה היא מנהלת. נשואה לאורן ואם לשני ילדים. מדיה וקבצים בנושא מורן בוזובסקי בוויקישיתוף מורן בוזובסקי, ברשת החברתית אינסטגרם מורן בוזובסקי, באתר הוועד האולימפי הבין-לאומי מורן בוזובסקי, באתר olympedia.org מורן בוזובסקי, באתר התאחדות ההתעמלות הבין-לאומית מורן בוזובסקי, באתר הוועד האולימפי בישראל מורן בוזובסקי, באתר וואלה, 30 בינואר 2012 מורן בוזובסקי(הקישור אינו פעיל), באתר ההתעמלות האומנותי הישראלי מורן בוזובסקי, באתר gymstyle אורי טלשיר, התעמלות אמנותית: התקלה המופלאה של מורן בוזובסקי, באתר הארץ, 10 במאי 2009 אורן אהרוני, בוזובסקי: "אם נמשיך כך, נגיע למדליה אולימפית", באתר ynet, 27 בספטמבר 2010 מערכת וואלה!‏, מורן בוזובסקי: "המדליה הזו חד פעמית", באתר וואלה, 27 בספטמבר 2011 ניר שועלי, איזה סרט: משבר בנבחרת הריתמיקה, באתר nrg‏, 28 בנובמבר 2011 ניר שועלי, ורשביאק התערב במשבר הריתמיקה, באתר nrg‏, 29 בנובמבר 2011 ynet ספורט, הקפטנית, באתר ynet, 20 במרץ 2012 https://www.yavnenet.co.il/%d7%a1%d7%a4%d7%95%d7%a8%d7%98/314484/2 ישראל סיימה במקום עשירי, לא העפילה ללונדון, באתר הוועד האולימפי בישראל אורן אהרוני, התעמלות: הנבחרת הבטיחה את מקומה בלונדון, באתר ynet, 17 בינואר 2012 ריתמיקה: מקום שני לנבחרת ישראל, באתר nrg‏, 18 בינואר 2012
1879 במדע

ערך מורחב – 1879 תחילת חפירות גדולות בבבל על ידי אורמוזד ראסם גילוי ציורי קיר במערת אלטאמירה. היינריך אנטון דה ברי לראשונה משתמש במונח סימביוזה. ואסילי דוקוצ'ייב פרסם את מחקריו בפדולוגיה. 31 במאי – ורנר פון סימנס מפעיל רכבת חשמלית באמצעות מקור חשמל חיצוני. 22 באוקטובר – המצאת תומאס אלווה אדיסון לשיפור נורה חשמלית. פר תאודור קלבה גילה הולמיום ותוליום. לרס נילסון גילה סקנדיום. גילוי אפקט הול על ידי אדבין הול. ניסוח חוק סטפן-בולצמן על ידי יוזף סטפן. 1 בינואר – ארנסט ג'ונס, נוירולוג בריטי (נפטר ב-1958) 22 בפברואר – יוהנס ברנסטד, כימאי דני (נפטר ב-1947) 8 במרץ – אוטו האן, פיזיקאי גרמני, חתן פרס נובל (נפטר ב-1968) 14 במרץ – אלברט איינשטיין, פיזיקאי גרמני, חתן פרס נובל (נפטר ב-1968) 20 במרץ – מוד מנטן, רופאה ומדענית קנדית, עסקה בביוכימיה, היסטוכימיה ובקינטיקה אנזימטית (נפטרה ב-1960) 28 במרץ – מילוטין מילנקוביץ', גאופיזיקאי סרבי (נפטר ב-1958) 3 במרץ – ויליאם קינגדן קליפורד, מתמטיקאי אנגלי (נולד ב-1845) 4 באפריל – היינריך וילהלם דוב, פיזיקאי גרמני (נולד ב-1803) 4 במאי – ויליאם פרוד, מהנדס בריטי (נולד ב-1810) 5 בנובמבר – ג'יימס קלרק מקסוול, פיזיקאי סקוטי (נולד ב-1831) מדיה וקבצים בנושא 1879 במדע בוויקישיתוף ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
פיאט CR 42

הפיאט CR 42 פאלקו (באיטלקית: Fiat C.R.42 Falco; פאלקו פירושו בז) היה מטוס קרב דו-כנפי חד מושבי איטלקי. המטוס שימש את חיל האוויר המלכותי האיטלקי סמוך למלחמת העולם השנייה ובתקופת מלחמת העולם השנייה. יצרנית המטוס הייתה חברת "פיאט אוויאציונה" (Fiat Aviazione) שמרכזה בטורינו, והיא סיפקה את המטוס לחילות האוויר של איטליה, בלגיה, שוודיה והונגריה. יותר מ-1,800 כלים מסוג זה נבנו, והיה זה אחד מכלי הטיס האיטלקים הנפוצים במלחמת העולם השנייה. מדיה וקבצים בנושא פיאט CR 42 בוויקישיתוף (בחיל האוויר הספרדי) ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.
מאת'רוול (כדורגל)

מועדון הכדורגל מאת'רוול (באנגלית: Motherwell Football Club) הוא מועדון כדורגל סקוטי מקצועני מהעיר מאת'רוול שבצפון מחוז לנרקשייר שנוסד ב-1886. המועדון משחק בליגת העל הסקוטית והוא אחד משבע הקבוצות שנשארו בה מאז יסודה ב-1998 (לפני כן ירד ב-1985). מאז 1896 הקבוצה משחקת ב"אצטדיון פיר פארק" שבעיר מאת'רוול, אשר מכיל 13,742 מקומות ישיבה. היריבות העיקריות של הקבוצה מאז ומעולם הן הקבוצות המילטון אקדימקל ואיירדריוניאנס המקומיות. המשחקים ביניהן נקראים "הדרבי של לנרקשייר". המועדון זכה סך הכל ב-4 תארים לאומיים מקומיים: בליגת העל הסקוטית לעונת 1931/1932, בגביע הסקוטי בעונות 1951/1952 ו-1990/1991 ובגביע הליגה הסקוטית לעונת 1950/1951. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מוקדמות ליגת האלופות: סיבוב שלישי (1): 2012/2013 הליגה האירופית: סיבוב רביעי פלייאוף (2): 2010/2011, 2012/2013 סיבוב שלישי (1): 2009/2010 סיבוב מוקדמות (1): 2013/2014 גביע אופ"א: סיבוב ראשון (2): 1994/1995, 2008/2009 סיבוב מוקדמות (1): 1995/1996 גביע אירופה למחזיקות גביע: סיבוב ראשון (1): 1991/1992 ליגת העל הסקוטית: זכייה (1): 1931/1932 סגנות (7): 1926/1927, 1929/1930, 1932/1933, 1933/1934, 1994/1995, 2012/2013, 2013/2014 הגביע הסקוטי: זכייה (2): 1951/1952, 1990/1991 סגנות (6): 1930/1931, 1932/1933, 1938/1939, 1950/1951, 2010/2011, 2017/2018 גביע הליגה הסקוטית: זכייה (1): 1950/1951 סגנות (3): 1954/1955, 2004/2005, 2017/2018 ליגת לנרקשייר: זכייה (1): 1899/1899 סגנות (3): 1900/1901 גביע לנרקשייר: זכייה (40): 1894/1895, 1898/1899, 1900/1901, 1906/1907, 1907/1908, 1911/1912, 1926/1927, 1927/1928, 1928/1929, 1929/1930, 1931/1932, 1932/1933, 1936/1937, 1939/1940, 1949/1950, 1951/1952, 1952/1953, 1953/1954, 1954/1955, 1955/1956, 1956/1957, 1957/1958, 1958/1959, 1959/1960, 1960/1961, 1961/1962, 1963/1964, 1968/1969, 1972/1973, 1976/1977, 1980/1981, 1982/1983, 1984/1985, 1988/1989, 1989/1990, 1990/1991, 2009/2010, 2010/2011, 2012/2013, 2013/2014 סגנות (14): 1887/1888, 1893/1894, 1895/1896, 1897/1898, 1914/1915, 1922/1923, 1925/1926, 1950/1951, 1960/1961, 1962/1963, 1969/1970, 1970/1971, 1974/1975, 1992/1993 אליפות מערב סקוטלנד: זכייה (1): 1902/1903 מדיה וקבצים בנושא מאת'רוול בוויקישיתוף אתר האינטרנט הרשמי של מאת'רוול מאת'רוול, ברשת החברתית פייסבוק מאת'רוול, ברשת החברתית אקס (טוויטר) מאת'רוול, ברשת החברתית אינסטגרם מאת'רוול, ברשת החברתית טיקטוק מאת'רוול, סרטונים בערוץ היוטיוב פרופיל, באתר אופ"א פרופיל, באתר Soccerway פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא סקוטלנד. אתם מוזמנים לתרום לוויקיפדיה ולהרחיב אותו.
פאלקון

האם התכוונתם ל... בז – סוג עוף דורס במשפחת הבזיים, שם מדעי: Falco, בשפות אירופאיות רבות: פאלקון או פאלקו פלקון (מערכת) – מערכת מוטסת לשליטה והתרעה מוקדמת המפותחת על ידי חברת אלתא מערכות הישראלית F-16 פייטינג פלקון – מטוס קרב סילוני רב-משימתי מודרני מהדור הרביעי שתוכנן על ידי ג'נרל דיינמיקס בארצות הברית פאלקון 4.0 – משחק סימולציה מדמה טיסה של מטוס ה-F-16 פייטינג פלקון משגרי לוויינים וחלליות – פאלקון 1, פאלקון 9, פאלקון כבד - פרי פיתוח של החברה הפרטית SpaceX פיאט CR 42 – מטוס קרב איטלקי דו כנפי מתקופת מלחמת העולם השנייה, שכונה "פלקון" פלקון (ונצואלה) – אחת מ-23 מדינות וונצואלה פלקון ביץ' – סדרת טלוויזיה בסגנון דרמת נעורים, שצולמה והופקה במניטובה שבקנדה פלקון (קומיקס) – דמות בדיונית מבית מארוול קומיקס תנועת הפאלקון – תנועה חינוכית בינלאומית סוציאליסטית פלקון (כלי קיבול) – בקבוק דקורטיבי קטן אשר נועד להחזיק נוזלים יקרי ערך פורד פלקון – היא מכונית משפחתית גדולה מתוצרת חברת פורד אשר יוצרה בין השנים 1960–1970 בארצות הברית, דרום אמריקה ו-אוסטרליה דניס פלקון – הוא אוטובוס מתוצרת יצרן כלי הרכב המסחריים "Dennis Specialist Vehicles Limited" הבריטי אשר יוצר בין השנים 1987–1993 בז (פירושונים)
פיטיגרילי

פיטיגרילי (באיטלקית: Pitigrilli, הוא שם העט שבו נודע דינו סגרה; Dino Segre;‏ 9 במאי 1893 – 8 במאי 1975) היה סופר, עיתונאי ותסריטאי יהודי-איטלקי. דינו סגרה נולד בשנת 1893 בטורינו שבאיטליה, בן לאב יהודי, דוד, ואם קתולית, לוצ'יה אלנה. הוא חונך כקתולי, ובגיל שבע הוטבל. בשנת 1916 סיים לימודי משפטים באוניברסיטת טורינו. תקופה מסוימת קיים קשר רומנטי עם המשוררת עמליה גוליילמינטי. באותה תקופה החל לפעול כסופר וכעיתונאי. בשנת 1920 יצא לאור הרומן הראשון שלו, Mammiferi di lusso ("יונקים דה לוקס"). בשנת 1924 יסד את כתב העת הספרותי Grandi Firme, שזכה לקהל קוראים ניכר. כתב העת פעל עד שנת 1938, שבה הוחרם על ידי ממשלת איטליה הפשיסטית בהתאם לחוקי הגזע. בשנת 1930 החל לסייר באירופה. הוא שהה בעיקר בפריז, עם גיחות לאיטליה. לפי מסמכים ועדויות של חברי המחתרת Giustizia e Liberta ("צדק וחירות"), פיטיגרילי שימש מודיע של המשטרה החשאית הפאשיסטית, OVRA, החל מיולי 1930. כיוון שבאיטליה שררו חוקי גזע אנטישמיים, פיטיגרילי זכה לאמונם של מתנגדי הפאשיזם, בזכות מוצאו היהודי. בשנת 1940 חזר לטורינו, חרף הסכנה שיועבר למחנה ריכוז, עקב מוצאו היהודי. ב-10 ביוני 1940 אכן הוצא נגדו צו גירוש לעיר ל'אקווילה שבמרכז איטליה, אך זה הומר, בהשתדלות ידידיו, להגליה לכפר אושו (Uscio) שבצפון איטליה, לא הרחק מטורינו. כעבור שלושה חודשים נענתה בקשתו להשתחרר, והוא חזר לטורינו, בסוף 1940 עבר לרומא, ועסק בכתיבת תסריטים. ב-13 בספטמבר 1943 נמלט לשווייץ, שם התגורר עד 1947. בשנת 1948 היגר לארגנטינה, והתגורר בה עשר שנים. לאחר מכן חזר לפריז, תוך שהוא מבקר לעיתים בביתו שבטורינו. בשנת 1949 יצא לאור ספרו האוטוביוגרפי, Pitigrilli parla di ("פיטיגרילי מדבר"). פיטיגרילי נודע באמרות כנף שיצר, ובהן: "דקדוק: מבנה מורכב שמלמד שפה אך מעכב דיבור" וכן "אין להתבייש אם משנים דעה בכל יום; אולם כדי לשנות דעה, צריך שיהיו דעות להחלפה". בשנת 1931 נישא לדבורה סינגליה. בשנת 1940 נישא לעורכת הדין לינה פורלן, בעודו נשוי לאשתו הראשונה, ממנה התגרש פורמלית רק ב-1973. פיטיגרילי כתב 47 ספרים. מרביתם יצאו לאור בהוצאת Sonzogno במילאנו. ספריו זכו לפופולריות רבה בתקופה שבין שתי מלחמות העולם, ותורגמו לשפות רבות. עקב תוכנם הארוטי אסר הוותיקן על קריאתם. גם בגרמניה המערבית נאסרו פרסום מודעות לספריו והצגתם בחלונות הראווה. אחדים מספריו תורגמו לעברית: La cintura di castità, מילאנו, 1921. עברית: "חגורת הצניעות", תרגם א' רבותא, 1938 Cocaina, מילאנו, 1921. עברית: "קוקאין", תרגם א' רבותא, הוצאת שביט, 1947; "קוקאין", תרגם אליעזר כרמי, הוצאת תמוז, 1986. La Vergine a 18 carati, מילאנו, 1924. עברית: "18 קאראט בתולים", תרגם עזריאל מכיר, הוצאה עממית. L'esperimento di Pott, מילאנו, 1929. עברית: "הניסוי של השופט פוט", תרגם ארנו בר, הוצאת שוקן, 2003. "האדם המבקש את האהבה", תרגמה אביגיל ויטורינו, הוצאת פלס, תש"ט. "עלבון המוסריות (וסיפורים אחרים)", תרגם א’ מאריו, הוצאת כרמי את נאור, 1954. "הנרקומנית", 1963 "להט האהבה", תרגם א’ מאריו, הוצאת מסדה. מדיה וקבצים בנושא פיטיגרילי בוויקישיתוף ניצה פרילוק, אין להתבייש אם משנים דעה בכל יום, באתר הארץ, 8 ביוני 2012 רשימת הפרסומים של פיטיגרילי, בקטלוג הספרייה הלאומית פיטיגרילי (1893-1975), דף שער בספרייה הלאומית אל. זבורבסקי, מכאן ומכאן, דבר, 10 ביוני 1949 פיטיגרילי מוחרם במערב גרמניה, דבר, 24 ביולי 1956 עופר דרורי, משפט בלא נחת: על אהבה, שיפוט ושדים אחרים ב"הניסוי של השופט פוט" מאת פיטיגרילי, בתוך: ארנה בן-נפתלי וחנה נוה (עורכות), משפטים על אהבה, הוצאת הפקולטה למשפטים על שם בוכמן, אוניברסיטת תל אביב, 2005
מסר

האם התכוונתם ל... אישים: אורי מסר – עורך דין ישראלי חגית מסר-ירון – נשיאת האוניברסיטה הפתוחה יהודה מסר לאון – רופא ופוסק בקרב יהדות איטליה מייקל מסר – מפיק מוזיקלי אמריקאי עודד מסר – איש צבא ומנכ"ל משרד העבודה אחר: מסר (תקשורת) מידע או הודעה המועברים מסר (חברה) – חברה לחלוקת דואר בישראל מסר - המרכז הארצי לסימולציה רפואית – מרכז לחינוך רפואי בתל השומר מסרים מיידיים – טכניקת תקשורת בין אנשים ברשתות טלפוניה ואינטרנט מסר תת-ספי – אות או מסר שנועד לחדור אל תודעתו של אדם ללא מודעותו מייסר – כפר ערבי באזור המשולש מקי סכינאי (מקי מֶסֶּר) – שיר מהמחזה "אופרה בגרוש" (1928) מאת ברטולט ברכט (מילים) וקורט וייל (לחן) מוסר (פירושונים) מצר (פירושונים)
בית הכנסת של ברודסקי

בית הכנסת של ברודסקי (ביידיש: די בראָדסקי שול) הוא בית כנסת היסטורי במרכז העיר קייב שבאוקראינה, שהיווה מרכז דתי ותרבותי ליהודי קייב. בית הכנסת נמצא ברחוב שותא רוסתוולי 13. הוא נבנה בשנת 1898 לפי תכנונו של האדריכל גאורגיי שלייפר, ובמימון הסוחר והתעשיין אליעזר ברודסקי. הפרויקט בוצע על ידי חברת הבנייה של לב גינזבורג. בסוף שנות התשעים של המאה ה-19 החליט הסוחר העשיר, התעשיין והנדבן היהודי אליעזר ברודסקי לבנות לעצמו בית כנסת. באביב של שנת 1897 הוא קיבל אישור מהסנאט של האימפריה הרוסית. בית הכנסת הכוראלי נפתח ב-24 באוגוסט (5 בספטמבר לפי הלוח הגרגוריאני) של שנת 1898, ביום הולדת ה-50 של ברודסקי. עלות הבנייה הסתכמה ב-150 אלף רובלים. בטקס הפתיחה החגיגי נוכחו ראש המחוז, ראש העיר קייב ונציגים חשובים אחרים של אותה תקופה. בקני המידה של מזרח אירופה, בית-הכנסת היה מודרני להפליא: ניתנו בו דרשות סדירות במקום פלפולים תלמודיים או שיעורי מוסר של מגידים, נאסר להרעיש ולהפריע בתפילה, צופה מהמתפללים להגיע בלבוש אירופאי והייתה מקהלת בנים עם חזן מקצועי. מוטיבים אלה (שהיו מובנים מאליהם במרכז ומערב אירופה) נחשבו לסממנים אליטיסטיים, ובית-הכנסת – כמו מוסדות דומים במזרח – שירת לא את כלל הציבור אלא את האליטה המסחרית הגליציאנית ואת החוגים המתקדמים שהיו מקורבים אליה. אחרי מהפכת אוקטובר, בשנת 1926, בית הכנסת נסגר בהוראת השלטונות. המבנה שימש כמועדון. בשנת 1955 קיבל תיאטרון הבובות האקדמי של קייב את המבנה. במהלך השנים בוצעו במבנה שינויים רבים. ב-1970 נבנתה חזית חדשה ונבנתה מחדש הקומה השלישית. בשנת 1992 פרסם נשיא אוקראינה חוק העוסק בהחזרת מבני דת לידי קהילות שהמבנים היו שייכים להן בעבר. לאחר פנייה של הקונגרס היהודי-אוקראיני בראשות ודים רבינוביץ' ב-1997, עבר תיאטרון הבובות למבנה אחר, והקהילה יהודית קיבלה את בית הכנסת לרשותה. ב-14 במרץ 2000 התקיים טקס חגיגי של פתיחתו המחודשת של בית הכנסת. ב-2008 הקהילה חגגה 110 שנים לבית הכנסת. המראה המודרני מראה בית הכנסת בשנות ה-70, עת שימש כתיאטרון בובות ארון הקודש פרוכת מדיה וקבצים בנושא בית הכנסת של ברודסקי בוויקישיתוף בית הכנסת עבר לידי קהילה, כתבה באנגלית Natan M. Meir, Kiev, Jewish Metropolis: A History, 1859-1914, Indiana University Press, 2010, עמ' 171.‏מיכאל מאיר, Judaism Within Modernity: Essays on Jewish History and Religion, Wayne State University Press, 2001. עמ' 280-281. ערך זה הוא קצרמר בנושא בתי כנסת ובנושא אוקראינה. אתם מוזמנים לתרום לוויקיפדיה ולהרחיב אותו.
שלך בבגידה

שלך בבגידה (באנגלית: Unfaithfully Yours) הוא סרט קומדיה רומנטית משנת 1984 בבימויו של הווארד זייף ובכיכובם של דאדלי מור, נסטסיה קינסקי, ארמנד אסנטה ואלברט ברוקס. התסריט נכתב על ידי ולרי קרטין, בארי לוינסון, ורוברט קליין. הסרט מבוסס על סרט באותו השם משנת 1948. השיר "שלך בבגידה" שכתב ביל קונטי ושר סטיבן בישופ נכתב עבור הסרט. קלוד איסטמן (דאדלי מור) הוא מלחין ומנצח של התזמורת הסימפונית היוקרתית. הוא נישא לדניאלה (נסטסיה קינסקי), אישה צעירה ויפה ממוצא איטלקי. לפני נסיעה, הוא מבקש מאב הבית האיטלקי, ג'וזפה (ריצ'רד ליברטיני), שישגיח על דניאלה, אך המסר שעבר לחברו של קלוד, נורמן (אלברט ברוקס), שישכור בלש פרטי שיעקוב אחריה. הדו"ח של הבלש מגיע עם סרט וידאו מטושטש שנראה בו כי דניאלה בילתה עם גבר אחר בזמן היעדרותו של קלוד. הסימן היחיד שאפיין את הגבר הוא גרביים סקוטיים עם צורות מעוינות. קלוד רואה שלבן חסותו, הכנר הנאה ורודף השמלות מקסמיליאן שטיין (ארמנד אסנטה) אותו סוג הגרביים. תחילה מחליט קלוד לא להתעמת עם מקסמיליאן, כאשר מקסמיליאן מזמין את קלוד יחד עם דניאלה ואת נורמן ואשתו למסעדה. במסעדה מתפתחת מריבת כינורות לצלילי הצ'רדש של ויטוריו מונטי. קלוד מתעמת עם דניאלה כאשר היא אומרת לו שזה לא עניין גדול. בערב ההשקה, קלוד מנצח על התזמורת לצלילי "קונצ'רטו לכינור של צ'ייקובסקי", ומרכיב תוכנית לרצוח את דניאלה ולהפליל את מקסמיליאן ברצח. כאשר הוא מנסה לבצע את תוכניתו, אירועים בלתי צפויים משבשים לו את התוכנית. כאשר הבלש הפרטי שוב צופה בסרט המעקב הוא מגלה שאין זו הייתה דניאלה, אלא, אשתו של נורמן, קרלה, שניהלה רומן עם מקסמיליאן. "שלך בבגידה", במסד הנתונים הקולנועיים IMDb (באנגלית) "שלך בבגידה", באתר נטפליקס "שלך בבגידה", באתר AllMovie (באנגלית) "שלך בבגידה", באתר Rotten Tomatoes (באנגלית) "שלך בבגידה", באתר Box Office Mojo (באנגלית) "שלך בבגידה", באתר אידיבי "שלך בבגידה", במסד הנתונים הקולנועיים KinoPoisk (ברוסית)
לודוויג פרסטר

לודוויג כריסטיאן פרידריך (פון) פֶרסטֶר (בגרמנית: Ludwig Christian Friedrich (von) Förster;‏ 8 באוקטובר 1797 – 16 ביוני 1863) היה אדריכל אוסטרי. פרסטר, יליד אנסבך, למד במינכן ובווינה. בשנת 1836 ייסד את העיתון Allgemeine Bauzeitung, שהיה בין העיתונים האדריכליים החשובים ביותר באוסטריה. בין השנים 1842-1845 לימד באקדמיה לאמנויות יפות בווינה. בין השנים 1861-1863 כיהן כחבר מועצת העיר וינה. תיאטרון רדוטה, ברנו (1831). בית הכנסת הגדול של בודפשט, בודפשט (1854-1859). בית הכנסת טמפלגאסה, וינה (1858). בית הכנסת במישקולץ, מישקולץ (1863). ארמון טודסקו, וינה (1863). מדיה וקבצים בנושא לודוויג פרסטר בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גשר שירותי השיקום התעסוקתי של ישראל

גשר – שירותי השיקום של ישראל (עד פברואר 2018 "קרן - רשת מרכזי אבחון ושיקום מקצועי", לפני כן "קרן למפעלי שיקום"), היא עמותה ציבורית ישראלית, המספקת שירותים לאבחון ולשיקום תעסוקתי במקרים של אנשים עם מוגבלויות. העמותה פועלת כהקדש ציבורי שנוסד בשנת 1964 על ידי אגף השיקום במשרד הרווחה. העמותה מפעילה 73 מסגרות ברחבי הארץ ונותנת שירות לכ-14,000 אנשים עם מוגבלות בשנה. הפעילות הארגונית מתמקדת באבחון, ליווי וטיפול שיקומי, הכשרה מקצועית ושילוב בעבודה של אנשים עם מוגבלות, לקויות וחסמים תעסוקתיים. ביחידות האבחון עובדים רכזי אבחון, שהם פסיכולוגים ועובדים סוציאליים שיקומיים תעסוקתיים, וכן מאבחנים בעלי השכלה אקדמית במדעי החברה ובריפוי בעיסוק. האבחונים המתבצעים על ידי העמותה כוללים: אבחון ומיון תעסוקתי אבחון פסיכודיאגנוסטי אבחון תצפיתי האבחון התעסוקתי בוחן את כישוריו ויכולותיו של האדם, למול מגבלותיו ובהתאמה עם מרכיבי אישיותו, על מנת למצוא דרכים לשלבו בשוק העבודה בהתאם לאפשרויות הריאליות העומדות לרשותו. תת התמחות של העמותה היא באבחון של אנשים עם מוגבלות שכלית התפתחותית, המופנים אליה מטעם משרד הרווחה, לצורך קביעת רמת תפקודם המדויקת ומתן המלצות בעניינם. העמותה מטפלת באנשים עם נכות בגיל העבודה, דורשי הבטחת הכנסה ואבטלה, עולים חדשים עם מוגבלות או חסמים תעסוקתיים, נוער חריג, אנשים בעלי מוגבלות וצרכים מיוחדים. משרד הרווחה – האגף לשיקום המוסד לביטוח לאומי שירות התעסוקה משרד הביטחון משרד הבריאות מוסדות רפואיים משרד החינוך ומסגרות חינוך אגף לשרותי טיפול באדם המפגר משרד התמ"ת תב"ת – תנופה בתעסוקה (מיסודם של ממשלת ישראל וג'וינט ישראל) ב-2012 הגיע גירעון העמותה ל-23 מיליון שקלים. במאי 2013 נחתם הסכם הבראה שבמסגרתו יפוטרו 150 מתוך 600 העובדים בתמורה לכיסוי הגירעון. באוקטובר הודיעה העמותה כי היא עומדת לפני סגירה, עקב אי העברת כספים ממשרד הרווחה. בהסתדרות טענו כי מטרת משרדי הרווחה והאוצר הייתה לפרק את העמותה. גשר שירותי השיקום התעסוקתי של ישראל, באתר "גיידסטאר ישראל"